Lenghe rumance

De Vichipedie, la enciclopedie libare dute in marilenghe.

Linguistica Applitgada Il Servetsch da linguistica applitgada (SLAR) sa deditgescha al mantegniment ed a la tgira dals singuls idioms rumantschs sco er a l’elavuraziun ed implementaziun dal rumantsch grischun. Il SLAR è organisà en las suandantas partiziuns:

Linguistica La partiziun “Linguistica” cumpiglia il servetsch per la promoziun dals idioms (scrits e discurrids) e dal rumantsch grischun (lingua da standard) e l'anteriur Post d'infurmaziun e documentaziun. Ella s’occupa da la perscrutaziun da la basa linguistica dal rumantsch ed è responsabla per l’innovaziun ed il svilup da la lingua rumantscha (standardisaziun, creaziun da neologissems, euv.), per l’elavuraziun da manuals linguistics (banca da datas linguisticas Pledari Grond, vocabularis, grammaticas, terminologias spezialas, euv.) sco era per la derasaziun (implementaziun) da la lingua rumantscha.

Furmaziun, scolaziun e bilinguitad en scola Dapi il 2000 porscha la Lia Rumantscha in servetsch per furmaziun, scolaziun e dumondas davart la bilinguitad en scolas rumantschas. Quest servetsch s'occupa tranter auter da las suandantas lavurs: sustegn linguistic da projetcs da scola, accumpagnament en dumondas da bilinguitad en scolas rumantschas, furmaziun, scolaziun e perfecziunament (meds d'instrucziun per incumbensa dal chantun Grischun; E-learning, e.u.v.), scolaziun ed accumpagnament en dumondas da la didactica generala e da la didactica linguistica.

Translaziuns Il Servetsch da translaziun da la Lia Rumantscha fa translaziuns en rg ed en ils idioms, lectorats, correcturas e cusseglia la clientella en dumondas da translaziun. Las incumbensas da translaziun vegnan da biros da translaziun, organisaziun publicas e privatas da tut las regiuns da la Svizra e per part era da l'exteriur. Il spectrum da texts tanscha d’inserats, sur artitgels per gasettas e revistas fin a rapports da banca e texts politics ed administrativs, etc. Il Servetsch da translaziun collavura cun il Servetsch da translaziun dal chantun Grischun. Ultra da quai è il Servetsch da translaziun LR responsabel per l’administraziun e la coordinaziun dal Servetsch linguistic - Sling. Quel porscha in sustegn linguistic oravant tut a las vischnancas e regiuns che han fixà il rumantsch sco lingua uffiziala e da scola.